b'\n_START_ARTICLE_\nSumo\n_START_SECTION_\nSvorio kategorijos\n_START_PARAGRAPH_\nJaunuoli\xc5\xb3 13-18 met\xc5\xb3: iki 75\xc2\xa0kg, iki 100\xc2\xa0kg, vir\xc5\xa1 100\xc2\xa0kg ir daugiau. Vyr\xc5\xb3: iki 85\xc2\xa0kg, iki 115k g, vir\xc5\xa1 115\xc2\xa0kg ir daugiau. Moter\xc5\xb3: iki 65\xc2\xa0kg, iki 80\xc2\xa0kg, vir\xc5\xa1 80\xc2\xa0kg ir daugiau.\n_START_SECTION_\nApranga\n_START_PARAGRAPH_\nRungtyni\xc5\xb3 dalyviai turi ry\xc5\xa1\xc4\x97ti specialius dir\xc5\xbeus (mawashi). M\xc4\x97g\xc4\x97ji\xc5\xa1kame Sumo, po mawashi dir\xc5\xbeu leid\xc5\xbeiama mautis trumpikes arba aptemptus juodos spalvos \xc5\xa1ortus. Mawashi plotis\xc2\xa0\xe2\x80\x93 40\xc2\xa0cm, ilgis nenurodomas, bet jis turi b\xc5\xabti tokio ilgio, kad j\xc4\xaf b\xc5\xabt\xc5\xb3 galima apvynioti 4-5 kartus aplink sportininko juosmen\xc4\xaf. Sportininkui draud\xc5\xbeiama imtis, turint ant sav\xc4\x99s daikt\xc5\xb3, kurie kovos metu gali traumuoti prie\xc5\xa1inink\xc4\x85. Tai vis\xc5\xb3 pirma lie\xc4\x8dia metalinius papuo\xc5\xa1alus (\xc5\xbeiedus, apyrankes, grandin\xc4\x97les ir t. t.) Sportininko k\xc5\xabnas turi b\xc5\xabti visi\xc5\xa1kai \xc5\xa1varus ir sausas, koj\xc5\xb3, bei rank\xc5\xb3 nagai trumpai nukirpti. Klubo ar Federacijos meblema, numeris ir t. t. gali b\xc5\xabti pritvirtinti (priri\xc5\xa1ti) prie mawashi.\n_START_SECTION_\nVieta\n_START_PARAGRAPH_\nSumo var\xc5\xbeybos vyksta kvadratin\xc4\x97je aik\xc5\xa1tel\xc4\x97je 7,27\xc2\xa0m ilgio ir plo\xc4\x8dio, kuri vadinasi dohyo._NEWLINE_Yra dviej\xc5\xb3 tip\xc5\xb3 dohyo:_NEWLINE_a) 34-60\xc2\xa0cm auk\xc5\xa1\xc4\x8dio trapezoidas i\xc5\xa1 molio, kuris naudojamas var\xc5\xbeyb\xc5\xb3 metu;_NEWLINE_b) plok\xc5\xa1\xc4\x8dias dohyo, kuris paprastai naudojamas treniruo\xc4\x8di\xc5\xb3 metu arba kai n\xc4\x97ra i\xc5\xa1kilaus trapezoido._NEWLINE_Imtyni\xc5\xb3 arena\xc2\xa0\xe2\x80\x93 tai 4,55\xc2\xa0m skersmens ratas, kurio centre susikerta kvadrato diagonal\xc4\x97s. Imtyni\xc5\xb3 arena \xc5\xbeymima specialia pyne i\xc5\xa1 ry\xc5\xbei\xc5\xb3 \xc5\xa1iaud\xc5\xb3. (sebu-dawara)._NEWLINE_Rato centre i\xc5\xa1 rytin\xc4\x97s ir vakarin\xc4\x97s dohyo pusi\xc5\xb3 nubr\xc4\x97\xc5\xbeiamos dvi lygiagre\xc4\x8dios starto linijos baltos spalvos (sikirisen). 70\xc2\xa0cm atstumu viena nuo kitos, 80\xc2\xa0cm ilgio ir 6\xc2\xa0cm plo\xc4\x8dio._NEWLINE_Vidin\xc4\x97 ir i\xc5\xa1orin\xc4\x97 rato dalys pabarstomos sm\xc4\x97liu. U\xc5\xbe rato rib\xc5\xb3 sm\xc4\x97lis barstomas 25\xc2\xa0cm plo\xc4\x8diu nuo sebu-dawara. Taip padaroma kontrolin\xc4\x97 juosta (dzename). Kilus gin\xc4\x8dui p\xc4\x97dsak\xc5\xb3 buvimas arba nebuvimas dzename padeda nustatyti kovos rezultat\xc4\x85.\n_START_SECTION_\nTeis\xc4\x97j\xc5\xb3 brigada (6 \xc5\xbemon\xc4\x97s)\n_START_PARAGRAPH_\nBrigados vadovas\xc2\xa0\xe2\x80\x93 simpante_NEWLINE_Teis\xc4\x97jas, skelbiantis nugal\xc4\x97toj\xc4\x85 (referi)\xc2\xa0\xe2\x80\x93 gyoji_NEWLINE_4 \xc5\xa1oniniai teis\xc4\x97jai\xc2\xa0\xe2\x80\x93 simpani\n_START_SECTION_\nKovos taisykl\xc4\x97s\n_START_PARAGRAPH_\nPaprastai laimi kovotojas, kuris:_NEWLINE_a) priver\xc4\x8dia prie\xc5\xa1inink\xc4\x85 paliesti dohyo bet kuria k\xc5\xabno dalimi u\xc5\xbe sebu-dawara rib\xc5\xb3;_NEWLINE_b) priver\xc4\x8dia prie\xc5\xa1inink\xc4\x85 paliesti dohyo bet kuria k\xc5\xabno dalimi, i\xc5\xa1skyrus padus, neper\xc5\xbeengus sebu-dawara rib\xc5\xb3.\n_START_SECTION_\nYpatingos situacijos\n_START_PARAGRAPH_\na) k\xc5\xabno pad\xc4\x97tis sinitai (mir\xc4\x99s k\xc5\xabnas). Tai visi\xc5\xa1kas pusiausvyros praradimas, lemiantis pralaim\xc4\x97jim\xc4\x85;_NEWLINE_b) situacija kabaite. Puolantysis nepralaimi kovos priliesdamas dohyo ranka tam, kad sumink\xc5\xa1tint\xc5\xb3 savo kritim\xc4\x85 ir i\xc5\xa1vengt\xc5\xb3 traum\xc5\xb3 baigdamas technin\xc4\xaf puolimo veiksm\xc4\x85, kurio pasekoje prie\xc5\xa1ininkas patenka \xc4\xaf sinitai pad\xc4\x97t\xc4\xaf;_NEWLINE_c) situacija kabaisi. Puolantysis nepralaimi kovos per\xc5\xbeengdamas sebu-dawara tam, , kad sumink\xc5\xa1tint\xc5\xb3 savo kritim\xc4\x85 ir i\xc5\xa1vengt\xc5\xb3 traum\xc5\xb3 baigdamas technin\xc4\xaf puolimo veiksm\xc4\x85, kurio pasekoje prie\xc5\xa1ininkas patenka \xc4\xaf sinitai pad\xc4\x97t\xc4\xaf;_NEWLINE_d) situacija okuriasi. Puolantysis nepralaimi kovos per\xc5\xbeengdamas sebu-dawara, kai pak\xc4\x97l\xc4\x99s prie\xc5\xa1inink\xc4\x85 i\xc5\xa1ne\xc5\xa1a ir pastato j\xc4\xaf u\xc5\xbe sebu-dawara rib\xc5\xb3;_NEWLINE_e) kita vertus, puolantysis pralaimi kov\xc4\x85, jei atlikdamas okuriasi veiksm\xc4\x85 i\xc5\xa1eina u\xc5\xbe sebu-dawara rib\xc5\xb3 nugara \xc4\xaf priek\xc4\xaf;_NEWLINE_f) puolantysis nepralaimi kovos, jei atlikdamas pergaling\xc4\x85 metim\xc4\x85 savo p\xc4\x97dos vir\xc5\xa1utine dalimi palie\xc4\x8dia dohyo;_NEWLINE_g) nesiskaito pralaim\xc4\x97jimas, jei priekin\xc4\x97 horizontali mawashi dalis orikomi palie\xc4\x8dia dohyo._NEWLINE_Situacijos, kai teis\xc4\x97jai kovotojui pripa\xc5\xbe\xc4\xafsta pralaim\xc4\x97jim\xc4\x85:_NEWLINE_a) jei kovotojas nebegali t\xc4\x99sti kovos d\xc4\x97l traumos;_NEWLINE_b) jei kovotojas atlieka neleistinus veiksmus (kindeite);_NEWLINE_c) jei kovotojas pats nutraukia kov\xc4\x85;_NEWLINE_d) jei kovotojas s\xc4\x85moningai nepakilo i\xc5\xa1 pradin\xc4\x97s pad\xc4\x97ties;_NEWLINE_e) jei kovotojas nevykdo gyoji nurodym\xc5\xb3;_NEWLINE_f) jei kovotojas nepasirodo laukimo sektoriuje po antrojo oficialaus kvietimo;_NEWLINE_g) jei mawashi atsiri\xc5\xa1a ir nukrenta kovos metu._NEWLINE_Jeigu kova vyksta ilgiau nustatyto laiko, bet nugal\xc4\x97tojas neai\xc5\xa1kus, kova stabdoma ir vyksta pakartotin\xc4\x97 kova.\n_START_SECTION_\nDraud\xc5\xbeiami veiksmai (kindeite)\n_START_PARAGRAPH_\na) sm\xc5\xabgiai kum\xc5\xa1\xc4\x8diais arba badymas pir\xc5\xa1tais;_NEWLINE_b) sm\xc5\xabgiai kojomis \xc4\xaf kr\xc5\xabtin\xc4\x99 arba \xc4\xaf pilv\xc4\x85;_NEWLINE_c) griebimas u\xc5\xbe plauk\xc5\xb3;_NEWLINE_d) griebimas u\xc5\xbe gerkl\xc4\x97s;_NEWLINE_e) griebimas u\xc5\xbe vertikaliosios mawashi dalies;_NEWLINE_f) prie\xc5\xa1ininko pir\xc5\xa1t\xc5\xb3 lau\xc5\xbeimas;_NEWLINE_g) kand\xc5\xbeiojimasis_NEWLINE_h) tiesioginiai sm\xc5\xabgiai \xc4\xaf galv\xc4\x85.\n_START_SECTION_\nKovos trukm\xc4\x97\n_START_PARAGRAPH_\n13-15 met\xc5\xb3 am\xc5\xbeiaus grup\xc4\x97je\xc2\xa0\xe2\x80\x93 3 minut\xc4\x97s_NEWLINE_16-17 met\xc5\xb3 am\xc5\xbeiaus grup\xc4\x97je\xc2\xa0\xe2\x80\x93 5 minut\xc4\x97s_NEWLINE_18 met\xc5\xb3 ir vyresnio am\xc5\xbeiaus grup\xc4\x97je\xc2\xa0\xe2\x80\x93 5 minut\xc4\x97s_NEWLINE_Jeigu po nustatyto kovos laiko laim\xc4\x97tojas neai\xc5\xa1kus, skelbiamas kovos pakartojimas (torinaosi). N\xc4\x97ra nustatyta tiksli pertraukos tarp kov\xc5\xb3 trukm\xc4\x97. Sekanti kova pradedama i\xc5\xa1kart pasibaigus prie\xc5\xa1 tai buvusiai kovai.\n_START_SECTION_\nDalyvi\xc5\xb3 i\xc5\xa1kvietimas ir pristatymas\n_START_PARAGRAPH_\nVar\xc5\xbeyb\xc5\xb3 dalyviai laukimo sektoriuje (dohyo-damari) pasirodo tokia tvarka:_NEWLINE_a) komandin\xc4\x97se var\xc5\xbeybose dvi sekan\xc4\x8dios komandos privalo i\xc5\xa1eiti ir \xc4\xafsitaisyti dohyo-damari dar nepasibaigus prie\xc5\xa1 jas vykstan\xc4\x8diam komand\xc5\xb3 susitikimui;_NEWLINE_b) individualiose var\xc5\xbeybose kovotojas privalo b\xc5\xabti dohyo-damari 2 kovas prie\xc5\xa1 iki savo kovos._NEWLINE_B\xc5\xabdami dohyo arba dohyo-damari, var\xc5\xbeyb\xc5\xb3 dalyviai turi elgtis tinkamai, neleisti sau grubi\xc5\xb3 i\xc5\xa1sirei\xc5\xa1kim\xc5\xb3, kad netrikdyt\xc5\xb3 aplinkini\xc5\xb3._NEWLINE_Ant dohyo kovotojus kvie\xc4\x8dia teis\xc4\x97jas-informatorius mikrofonu garsiai du kartus. Jei po antrojo oficialaus i\xc5\xa1kvietimo dalyvis nepasirodo, jam u\xc5\xbeskaitomas pralaim\xc4\x97jimas._NEWLINE_Kovotojai gauna numerius burt\xc5\xb3 traukimo b\xc5\xabdu. Teis\xc4\x97jas-informatorius pristato visus kovotojus kiekvienoje svorio kategorijoje prie\xc5\xa1 var\xc5\xbeybas. Prie\xc5\xa1 prasidedant kiekvienai kovai, pasakomi kovotoj\xc5\xb3 vardai ir duomenys (am\xc5\xbeius, \xc5\xabgis, svoris). Taip pat i\xc5\xa1vardijami laim\xc4\x97jimai ir titulai.\n_START_SECTION_\nKovos eiga\n_START_PARAGRAPH_\nKova prasideda pagal gyoji komand\xc4\x85, prie\xc5\xa1 tai atlikus visus b\xc5\xabtinus ritualus._NEWLINE_Gyoji gali sustabdyti kov\xc4\x85 vien\xc4\x85 arba kelis kartus d\xc4\x97l traumos, d\xc4\x97l netvarkingos aprangos arba d\xc4\x97l kokios nors prie\xc5\xbeasties, nepriklausomai nuo kovotoj\xc5\xb3 nor\xc5\xb3._NEWLINE_Pertraukoms sugai\xc5\xa1tas laikas d\xc4\x97l vieno kovotojo gali b\xc5\xabti \xc4\xaftraukiamas \xc4\xaf rungtyni\xc5\xb3 reglament\xc4\x85._NEWLINE_Kova baigiasi, kai gyoji nustat\xc4\x99s kovos rezultat\xc4\x85 paskelbia sebu atta ir ranka parodo dohyo pus\xc4\x99 (rytin\xc4\x99 arba vakarin\xc4\x99), i\xc5\xa1 kurios kov\xc4\x85 prad\xc4\x97jo nugal\xc4\x97tojas._NEWLINE_I\xc5\xa1gird\xc4\x99 sebu atta komand\xc4\x85, kovotojai turi nutraukti kov\xc4\x85.'